Praktiske råd: Hvordan håndterer jeg rengøring, madlavning, tøjvask og indkøb under corona-krisen?\nHvor ofte skal du gøre rent? Og hvad med tøjvask, madlavning og indkøb? Og hvordan hjælper du folk i risikogruppe - uden at smitte dem? Eksperter giver dig praktiske råd.\n’Brug samme rengøringsmidler, som du plejer’ og ’vask hænder, hver eneste gang du kommer ind ad døren til dit eget hjem’, lyder blot et par af de mange gode råd, du kan læse i denne artikel. (Foto: Shutterstock)\nFlere forskere, læger og en hygiejnesygeplejerske giver i denne artikel gode råd til, hvordan du skal forholde dig til en række praktiske gøremål.\nKlik på det emne, du gerne vil læse om.\nRengøring - hvordan og hvor ofte?\nHåndvask - hvornår og hvor ofte? Håndvask eller håndsprit?\nIndkøb - herunder indkøb for folk i risikogruppe\nMadlavning og håndtering af fødevarer.\nFrys eller kog? Hvilke temperaturer dræber virus?\nNy coronavirus smitter primært ved direkte kontakt mellem mennesker og gennem nys eller host. Men virusset kan også smitte indirekte ved, at du rører ved overflader – for eksempel en bordplade, en mobiltelefon eller et dørhåndtag - som en smittet person har inficeret med viruspartikler.\n»Det er ikke sådan, at du skal fare rundt og gøre rent i hjemmet hele tiden. Men rengøring er en god måde at mindske smittespredning ved mange sygdomme,« siger Jens Otto Jarløv, som er næstformand i komiteen for infektionshygiejne i Region Hovedstaden.\nHvis du har en syg person i hjemmet, anbefaler Sundhedsstyrelsen »daglig rengøring med almindelige rengøringsmidler af toilet/bad og køkken samt det/de rum, som den syge opholder sig i.«\n»Såfremt der er fælles toilet og bad i husstanden, anbefales det, at den smittede gør rent efter sig selv,« lyder det.\n»Det afhænger meget af situationen. I et almindeligt hjem, hvor ingen er smittede, er det sikkert fint at gøre rent, som man plejer - måske en gang om ugen,« siger Jens Otto Jarløv fra Afdeling for Klinisk Mikrobiologi, Herlev og Gentofte Hospital.\nHvordan skal du gøre rent?\nSundhedsstyrelsen anbefaler som nævnt, at du bruger almindelige rengøringsmidler - det samme gør Jens Otto Jarløv og hygiejnesygeplejerske Dorthe Mogensen, som er på medhør i Jarløvs kontor.\n»Man skal bruge rent vand, almindelige rengøringsmidler og rene klude, som skal kogevaskes, inden du bruger dem til næste rengøring,« siger Dorthe Mogensen, som er hygiejnesygeplejerske på Afdeling for Klinisk Mikrobiologi, Herlev og Gentofte Hospital.\n(Se også afsnittet om tøjvask)\nSamme melding kommer fra Jan Pravsgaard Christensen, som er professor i immunologi på Københavns Universitet.\n»Du skal bare bruge de samme rengøringsmidler, som du plejer,« siger Jan Pravsgaard Christensen.\nHan påpeger, at coronavirus er omgivet af en fedtmembran, som kan blive ødelagt af sæbe og rengøringsmidler.\nSprit er godt til dørhåndtag, men almindelig rengøring er nok i hjemmet\nHerudover kan sprit effektivt eliminere viruspartikler. Derfor mener professor Per Brøndsted Höllsberg, at man med fordel også kan bruge sprit på dørhåndtag og lignende steder, som bliver berørt af mange mennesker ofte.\n»Sprit kan inaktivere visse virus, heriblandt coronavirus, så derfor kan det være en god ide at spritte dørhåndtag eller mobiltelefoner af, hvis de kan tåle det,« siger Per Brøndsted Höllsberg, som er professor ved Institut for Biomedicin på Aarhus Universitet.\nJens Otto Jarløv og Dorthe Mogensen understreger imidlertid, at du ikke nødvendigvis behøver spritte dit hjem af, idet almindelig rengøring også kan fjerne smittefaren.\n»Når man gør rent, laver man en mekanisk fjernelse af snavs, virus og bakterier. Det dræber måske ikke viruspartiklen direkte, men sæben hjælper med at suge fedt og virus til sig, og det bliver skyllet ud i håndvasken bagefter. Så det er ikke nødvendigt at bruge sprit i et almindeligt hjem,« siger Dorthe Mogensen.\nSprit er nødvendigt på hospitaler\nPå sygehuse, hvor mange syge mennesker færdes, er behovet for rengøring større - og rengøring med sprit og desinfektionsmidler, som direkte eliminerer bakterier og viruspartikler, er nødvendigt.\nEt nyt studie i Journal of Hospital Infection har på grund af den nuværende spredning af ny coronavirus indsamlet viden om, hvordan lignende typer af cornonavirus - såsom SARS og MERS - kan dræbes ved hjælp desinfektionsmidler.\nStudiet konkluderer, at SARS, MERS og andre velkendte typer coronavirus »effektivt kan inaktiveres,« hvis man desinficerer overflader med opløsninger bestående af enten »62–71 procent ethanol (sprit, red.), 0.5 procent brintoverilte eller 0,1 procent Natriumhypochlorit (klorin, red.).«\n»Vi forventer en lignende effekt mod SARS-CoV-2,« tilføjer forskerne i studiet (SARS-CoV-2 er det officielle, videnskabelige navn for den nye coronavirus)\nSidst men ikke mindst: Hvis en overflade er blevet berørt af en person, som er smittet med ny coronavirus, bør du selvfølgelig rengøre den hurtigst muligt.\n»Hvis du tror, at en overflade er inficeret, så rengør den med et simpelt desinfektionsmiddel for at dræbe virusset og beskytte dig selv og andre. Rens dine hænder med en alkoholbaseret håndsprit, eller vask dem med sæbe og vand. Undgå at røre øjne, mund eller næse,« lyder rådet fra Verdenssundhedsorganisationen, WHO.\nDet kan ikke gentages for tit: Husk nu at vaske hænder.\n»Det allervigtigste i forhold til at begrænse smittespredning er at vaske sine hænder grundigt og sørge for at tørre dem i et rent håndklæde eller papir,« siger ledende overlæge i mikrobiologi Jens Otto Jarløv.\nHvis du ikke allerede ved, hvordan du vasker dine hænder korrekt, kan du få råd og vejledning til håndvask i denne artikel på Videnskab.dk.\nDu kan også se Sundhedsstyrelsens korte videoguide til, hvordan man bedst vasker hænder herunder.\nHer får du en simpel guide til, hvordan du vasker hænderne, og i hvilke situationer du bør bruge ekstra tid ved håndvasken. (Video: Sundhedsstyrelsen)\nVask hænder, hver gang du kommer ind ad døren\nFra Sundhedsstyrelsen lyder rådet; »Vask dine hænder tit, eller brug håndsprit,« men spørgsmålet er; hvor ofte er tit?\nFra eksperterne lyder det samstemmende råd, at du skal vaske dine hænder, hver eneste gang du kommer ind ad døren til dit eget hjem.\n»Det er en god rutine at vaske hænder som det første, når man kommer hjem, så man undgår at slæbe noget med ind i huset,« siger Jens Otto Jarløv.\nTænk over, hvad du rører ved\nHvis du befinder dig i dit hjem hele dagen - og ingen i hjemmet viser tegn på sygdom - er der ifølge Jens Otto Jarløv ikke grund til at gøre yderligere end at følge generelle råd for håndvask; det vil sige vaske hænder efter toiletbesøg, inden madlavning, og inden du spiser.\n»Når du gebærder dig i det i offentlige rum, eller hvis du for eksempel skal på arbejde, afhænger det af forholdene. Sidder du alene på et kontor, hvor du kun selv opholder dig, behøver du ikke forlade kontoret for at vaske hænder oftere. Sidder du i et fælleskontor, skal du vaske hænder lidt oftere. Jeg vil ikke sige, at man skal vaske hænder hver time, men tænk over, hvad du rører ved,« siger professor Jan Pravsgaard Christensen.\nHvis du eksempelvis rører håndtaget til en meget brugt toiletdør, hvis du rører ved mønter i supermarkedet eller berører andre genstande, som mange mennesker rører ved, kan det være en god ide at få vasket eller sprittet hænder bagefter, påpeger han.\n»Men man skal heller ikke blive hysterisk, for så kan man ikke lave andet end at vaske hænder. Det vigtigste er, at du vasker dem, når du kommer hjem. Og indtil da kan du være opmærksom på at undgå at røre sig selv i ansigtet,« siger Jens Otto Jarløv.\nVask altid hænder, når du har pudset næse\nHvis du udelukkende har viruspartikler på huden - for eksempel på hænderne - bliver du ikke syg. Men smittefaren opstår, når du fører hænderne op til ansigtet; næse, øjne eller mund. Og det gør du sikkert oftere, end du selv er klar over.\nHvis du har viruspartikler på hænderne, kan du potentielt set også viderebringe smitten ved at røre ved andre eller røre ved overflader, som andre efterfølgende berører.\n»Hvis du er syg, snotter eller hoster, skal du vaske hænder oftere. Du skal altid vaske hænder efter at have pudset din næse, eller hvis du har nyst i dine hænder,« siger Jens Otto Jarløv.\nEn korrekt håndvask er fuldt ud tilstrækkeligt til at fjerne viruspartikler fra dine hænder, påpeger forskerne samstemmende.\nLæs hvordan du vasker dine hænder korrekt i denne artikel.\nHåndsprit kan derimod være et fint alternativ, hvis du befinder dig et sted, hvor det er svært at komme i nærheden af en håndvask, men generelt er en korrekt håndvask tilstrækkeligt til at fjerne eventuelle viruspartikler.\n»Hvis du bruger sprit på hænderne i stedet for håndvask, er det vigtigt, at hænderne er tørre og rene for at få den bedste effekt,« påpeger professor Per Brøndsted Höllsberg fra Aarhus Universitet.\nKan handsker hjælpe dig?\nMåske har du bemærket, at nogle mennesker bruger handsker eller vanter, når de er på indkøb i supermarkedet.\nOverlæge Jens Otto Jarløv påpeger imidlertid, at du godt kan pakke handskerne væk - det er langt bedre at vaske hænder eller bruge håndsprit.\n»Man skal ikke gå rundt med gummihandsker. Det kan bageren til nød gøre, men når du bare går ud for at handle, skal du ikke have gummihandsker på. Du skal have rene hænder,« siger Jens Otto Jarløv.\nHan påpeger, at brugen af dine vanter eller læderhandsker potentielt kan forværre smittefaren.\n»Du kan samle en masse skidt op med handsken, så det kan være værre end slet ikke at bruge handsker. Hvis der hænger engangshandsker i supermarkedet skal du selvfølgelig bruge dem, når du tager fødevaren op, men du skal ikke medbringe dine egne handsker,« lyder rådet fra den ledende overlæge i mikrobiologi.\nHvis du har en smittet person i hjemmet, er det ekstra vigtigt at få vasket personens tøj, sengelinned, håndklæder med videre.\n»Håndklæder, sengelinned samt undertøj skal vaskes på minimum 80 °C. Det øvrige tøj vaskes så vidt muligt på minimum 60 °C,« lyder anbefalingen fra Sundhedsstyrelsen, hvis du har en smittet i hjemmet.\nPå landets hospitaler bliver vasketøjet udsat for endnu højere temperaturer, fortæller Jens Otto Jarløv, som er næstformand i Region Hovedstadens komité for Infektionshygiejne.\n»Hvis du skal være helt sikker på, at dit tøj er smittefrit, skal du kogevaske dit vasketøj. Det skal have en kernetemperatur på over 80 grader. Det er det, man regner med på hospitalerne, og uanset hvad, er det klogt at kogevaske sengetøj, undertøj og håndklæder,« fortæller Jens Otto Jarløv.\nInfektionssygeplejerske Dorthe Mogensen påpeger, at det kan gå ud over temperaturen i vaskemaskinen, hvis man stopper alt for meget vasketøj derind. I så fald kan temperaturen have svært ved at blive tilstrækkeligt høj, forklarer hun.\n»Der sker generelt et effektivt virus- og bakteriedrab ved temperaturer over 80 grader, men 60 grader kan også gøre det godt. Hvis tøjet ikke kan tåle at blive vasket ved så høje temperaturer, kan man måske bare lade være at bruge det i en periode,« siger Dorthe Mogensen.\nVask hænder, når du har håndteret vasketøj\nEt andet centralt råd for at hindre smittespredning er at holde det rene og det beskidte tøj adskilt, forklarer den norske forsker Ingun Grimstad Klepp.\n»Vær opmærksom på, at alt dét, som har været i kontakt med vasketøjet – dit eget tøj, gulvene, bordene, hænderne og så videre – faktisk også bliver beskidt,« fortæller Ingun Grimstad Klepp, der er forsker ved det norske forbrugerforskningsinstitut SIFO, ifølge Videnskab.dk’s norske søstersite forskning.no.\nOg til sidst: Husk at vaske hænderne, når du har håndteret vasketøj fra den syge i husstanden.\nDu ved selvfølgelig godt, at du ikke skal hamstre, når du køber ind - myndigheder og supermarkeder har meldt ud, at der er varer nok til alle, så længe vi handler, som vi plejer.\nMen hvad gør du i forhold til smittespredning, når du handler? Og hvis du handler for en person, som er i risikogruppen - og altså er ekstra sårbar overfor ny coronavirus - hvordan skal du så gebærde dig?\nFørst og fremmest er det selvfølgelig vigtigt, at du følger de generelle råd fra myndighederne, når du handler.\nDet vil for eksempel sige, at du skal have renvaskede hænder, og at du ikke skal stille dig tæt på andre mennesker i supermarkedskøen, lyder det fra forskerne.\nSmittespredning sker ofte ved dråber fra hoste og nys, som spreder sig i luften i 1-2 meters afstand, så du bør holde dig 1-2 meter væk fra andre i supermarkedet.\nSmittespredning kan som nævnt også ske, ved at du rører ved genstande eller overflader, som en smittet person har berørt, nyst eller hostet ud over. Vær også ekstra opmærksom på mønter, som kan være potentielle smittebærere, hvis de er blevet rørt af mange mennesker\n»Men man behøver ikke blive hysterisk. Det er ikke sådan, at alle varer i supermarkedet er fuldstændig befængt med coronavirus. Det er ikke en kæmpe risiko, og hvis bare man sørger for at vaske hænder eller spritte dem af, når man er færdig med at handle, er det fint. Det vigtigste er at undgå fysisk kontakt til andre,« siger Jens Otto Jarløv.\nHvis du køber ind for andre\nHan tilføjer, at man skal følge de samme forholdsregler, hvis man køber ind for en bedsteforælder eller en anden person i en særlig risikogruppe:\nHusk at købe ind med renvaskede hænder, og husk at have rene hænder, når du slæber indkøbsposen hen til bedsteforælderens dør. Og husk især at holde passende afstand til personen i risikogruppen, og undgå kys og kram.\n»Når bedstemor modtager varerne og har sat dem på plads, er det selvfølgelig også vigtigt, at hun vasker eller spritter hænderne bagefter. Hvis hun gør det, får hun afbrudt en potentiel smittevej,« siger Jens Otto Jarløv.\nMadlavning og håndtering af fødevarer\nProfessor Jan Pravsgaard Christensen forklarer, at ny coronavirus efter alt at dømme ikke kan smitte dig gennem fødevarer, fordi virusset skal ind gennem luftvejene og ned i lungerne for at gøre dig syg.\nHvis du spiser en rugbrødsmad, som en syg person har tilberedt og hostet ud over, kan du teoretisk set godt blive syg: For eksempel, hvis du får viruspartikler fra rugbrødet på hænderne, og derefter rører dig selv i næse, mund eller øjne.\nSkyl grøntsager og frugt, som du plejer\n»Generelt siger man, at varm mad over 70 grader er helt sikkert at spise. Det skal boble godt og være rigtig varmt - så slipper man for virus og bakterier,« siger Jens Otto Jarløv og tilføjer:\n»Men husk, at hvis maden er 70 grader på ydersiden, er den jo ikke nødvendigvis nået op på 70 grader indeni. Så maden skal være gloende varm.«\nFlere læsere har spurgt, om de skal undgå rå grøntsager eller frugt, som andre mennesker potentielt set kan have rørt eller nyset på i supermarkedet. Men forskerne anbefaler, at du blot skyller frugt og grønt - ligesom du i øvrigt altid bør gøre, lyder det.\n»Der kan selvfølgelig teoretisk set være en anden person i supermarkedet, som har hostet ud over dine vindruer. Men det er ikke en væsentlig smitterisiko. Vi må prøve ikke at være hysteriske eller blive overdrevet bange for smittefare,« siger Jens Otto Jarløv.\nMadlavning til personer i risikogruppen\nMå du lave mad til - eller spise sammen med – personer, som er særligt sårbare overfor ny coronavirus?\nHer lyder rådet, at det er en rigtig dårlig ide at sætte sig ved spisebordet sammen med folk i risikogruppen, eftersom myndighederne fraråder tæt kontakt på grund af smitterisikoen.\nDerimod kan du roligt tilberede og levere mad ved døren hos bedsteforældre eller andre i risikogruppen - så længe du følger generelle hygiejneregler for madlavning, påpeger Jens Otto Jarløv.\n»Når bedstemor modtager en tupperware med din gryderet, skal hun vaske hænder bagefter, for at undgå risikoen for, at hun får virus fra din tupperware på hænderne. Men når hun har opvarmet tupperwaren tilstrækkeligt i mikroovnen, så vil virusset under alle omstændigheder være elimineret,« siger Jens Otto Jarløv.\nHerudover skal du selvfølgelig huske at have rene hænder og holde passende afstand, når du leverer mad ved døren hos personer i risikogruppen.\nKogning eller frysning - hvilke temperaturer slår virus ihjel?\nProfessor Jan Pravsgaard Christensen påpeger, at virus generelt trives rigtig godt ved kropstemperatur - det vil sige omkring 37 grader. I hvert fald så længe, det befinder sig indeni vores celler.\nMen hvis virusset befinder sig udenfor vores krop - for eksempel i en klat snot på en bordplade - er temperaturkravene anderledes.\n»Uden for vores celler er virus ustabilt, og det trives bedre, hvis det er koldt. Så hvis virusset er udenfor kroppen, vil de fleste viruspartikler formentlig blive ødelagt, bare ved at komme op på temperaturer omkring 40 grader,« forklarer Jan Pravsgaard Christensen, som bygger sin udtalelse på generel viden om virus - og ikke på specifikke studier af ny coronavirus.\nFor at være sikker på at slå ny coronavirus ihjel - og for at slå øvrige bakterier ihjel - bør du imidlertid få temperaturen endnu højere op på omkring 70-80 grader. Se anbefalingerne for tøjvask og madlavning i de øvrige afsnit i denne artikel.\nMen hvad så med nedfrysning? Kan du slå virus ihjel med frost?\nFrysning kan under visse omstændigheder slå virus ihjel, men hvis du vil være på den sikre side, er frysning ikke den rette metode til at eliminere viruspartikler, påpeger Jan Pravsgaard Christensen.\n»Hvis du har frie viruspartikler i en væske, som bliver frosset ned og danner krystaller, vil virus formentlig blive ødelagt. Men hvis eksempelvis virus har inficeret en flagermus, som du fryser ned, kan virusset godt overleve i de nedfrosne celler,« siger Jan Pravsgaard Christensen.\nMed andre ord: Kogning og høje temperaturer dræber viruspartiklerne - men nedfrysning dræber dem ikke nødvendigvis.\nEksperterne anbefaler ikke, at du bruger mundbind til at beskytte dig mod ny coronavirus.\nMasker eller mundbind kan endda have en omvendt effekt og ligefrem sprede mere sygdom, hvis man ikke bruger dem korrekt, påpeger sektionsleder ved Statens Seruminstitut, Brian Kristensen, i en tidligere artikel på Videnskab.dk\n»Hvis man ikke ved, hvordan man bruger masker eller mundbind, kan det ende med, at man spreder en smitte mere,« siger Brian Kristensen, som er der leder Central Enhed for Infektionshygiejne på Serum Instituttet i artiklen.\nHvis en maske eller et mundbind er forurenet med virussen, kan maskens yderside være en kilde til smitte, hvis man ikke tager den af på en ordentlig måde eller ikke skiller sig af med den ordentligt. Derfor anbefaler Brian Kristensen også, at man gemmer maskerne til dem, der har brug for dem: sundhedspersonale og de potentielt smittede.\nLæs mere om brugen af mundbind i artiklen: Mundbind og ansigtsmasker anbefales stadig ikke til almindelige danskere.\nJens Otto Jarløvs profil (RegionH)\n'Aerosol and surface stability of HCoV-19 (SARS-CoV-2) compared to SARS-CoV-1', 2020, New England Journal of Medicine\n'Persistence of coronaviruses on inanimate surfaces and their inactivation with biocidal agents', 2020, Journal of Hospital Infection


”Chimes of Memory” præsenterer en vidtfavnende samling værker af komponisten og musikeren Fuzzy, som i titelværket fra ser dybt ned i erindringens brønd - indspillet på en historisk DR-synthesizer. I de øvrige værker møder vi grandios orgelmusik - skrevet til Notre Dame Kirken og organist Grethe Krogh - side om side med humoristiske, eksperimenterende og drømmende klange indspillet på saxofon, harpe og ikke mindst komponistens elskede gamle flygel...\nCadences et tremblements à Notre Dame (2002) 10:27 12,80 kr.\nÜber allen Gipfeln (2003) 13:25 12,80 kr.\nContemplation d'un tableau de J. F. Willumsen (2006) 5:47 9,60 kr.\nB-Movies for harp and electronics (1997) 12:48 12,80 kr.\nChimes of Memory (1987) 7:12 9,60 kr.\nI 4:51 6,40 kr.\nII 8:32 9,60 kr.\nIII 5:45 9,60 kr.\nStjerner over Københavns Forbrændingsanstalt (1975) 4:05 6,40 kr.\nKunstnernavnet “Fuzzy” er egentligt et langtidsholdbart kælenavn. Det stammer tilbage fra Jens Wilhelm Pedersens ungdom og henviser til hans utæmmede hår og skæg. I dag er hans hår kortere og tyndere og skægget mere civiliseret, men kun få kender ham ved det navn han fik af sine forældre. I en alder af 75 er han uden diskussion i fuld vigør som komponist af elektronisk og akustisk musik, som filmkomponist, som udøvende musiker og som improvisator. Fuzzy er næsten altid fordybet i musik. Han arbejder ofte i døgndrift for at færdiggøre et projekt i stuen indrettet som studie for elektronisk musik i hjemmet på Frederiksberg. Her hersker han som en komponistbjørn i en frodig skov af computere, miksere, synthesizere, samplere og akustiske musikinstrumenter. Af og til skal en gæld af træthed ophobet efter perioder med lange arbejdsdage indløses i form af en lille “morfar” på uventede tider og steder. En gang under en studieproduktion ved den kendte lydstudie Sweet Silence i København åbnede Fuzzy pludseligt øjnene og sagde, “du glemte at skrue op for bækkenet i takt 17!” Produceren vendte sig om og bemærkede, “du har ret, men du snorkede jo på det tidspunkt.”\nFuzzys tilgang til musik har altid været intuitiv. Han er en yderst habil improvisator inden for jazz, populær musik og klassisk musik, og han har aldrig opfattet sin altædende musiksmag som et problem. Men han har også en mere “seriøs” dimension som komponist. Hans vigtigste lærer og mentor var Per Nørgård. Andre vigtige lærere omfatter Györgi Ligeti, Jan Bark og Witold Lutosławski. Efter nogle kortvarige studier hos Karlheinz Stockhausen i Darmstadt i 1960erne blev Fuzzy lysende klar over, at han ikke var og aldrig ville blive tolvtonekomponist. Men der var masser af musik i hans hovede, som han brændende ønskede at dele med sine medmennesker.\nHan har været aktiv som pianist og klarinettist og medlem af den legendariske, nu opløste svensk-danske multimediegruppe, ”Nya Kulturkvartetten”, som han har turneret med i Europa og Amerika. Af andre længerevarende samarbejder skal nævnes to duoer: en med Povl Dissing og en anden med violinisten John Von Daler. Fuzzy har i årenes løb været med i mange forskellige tv-sammenhænge og havde i en periode sit eget program for børn – “Fuzzys Værksted” – der handlede om musikforståelse og musik fra fremmede kulturer. Han har også – til tekst af Rune T. Kidde – komponeret operaen “Heksemutter Mortensen og den fede Kalkun”, som blev bestilt til Den Kgl. Opera.\nSom komponist har han ud over orkestermusik, korværker og kammermusik hovedsageligt beskæftiget sig med elektronisk musik, ofte i forbindelse med ballet, teater, film og blandingsformer. I denne sammenhæng har Fuzzy skrevet værker til blandt andre Safri Duo, James Galway, The New Jungle Orchestra, Copenhagen Art Ensemble, Contemporania og Trio Zoom. Som filmkomponist har Fuzzy arbejdet sammen med talrige instruktører, heriblandt Kaspar Rostrup, Jørgen Leth, Rainer Werner Fassbinder, Jannik Hastrup og Bille August. En stor del af Fuzzys produktion er teatermusik. Han har arbejdet sammen med Peter Kupke (D) og Johan Bergenstråhle (S) blandt mange flere. Hans mest omfattede elektroniske værk er KATALOG, en 12-kanals klingende udsmykning til Den Sorte Diamant, bestilt af Det Kgl. Bibliotek. Værkets består af 52 afsnit – et for hver af årets uger. Hvert afsnit henter inspiration fra et af bibliotekets klenodier. Et afsnit afspilles hver dag via en permanent 12-kanals “højttalerorkester” bygget specielt til dette værk.\nFuzzy har modtaget flere priser for sin musik, heriblandt Statens Kunstfonds livsvarige ydelse, Wilhelm Hansen Fondens Hæderspris, og WH’s Komponistpris. I 2010 blev han udnævnt til Ridder af Dannebrog, men som komponist og musiker er han især kendt som en gavmild leverandør til det danske folk.\nNotre Dame Trilogien er bestilt af organisten professor Grethe Krogh til opførelse ved en koncert i Notre Dame-katedralen i Paris. Trilogien blev oprindeligt komponeret som tre selvstændige værker og uropført ved tre forskellige lejligheder. At høre værkerne spillet på det smukke orgel i katedralens andægtige rum var for Fuzzy noget helt særligt. Han besluttede sig for at samle de tre værker. Notre Dame Trilogi blev opført i sin helhed i Notre Dame i Paris i anledning af Fuzzy’s 70-års fødselsdag i 2009.\nI Cadences et tremblements à Notre Dame (2002) udnytter komponisten instrumentets unikke klangverden med dets mange klangfarver og enorme dynamiske omfang – fra det sarteste pianissimo til et dommedags-fortissimo. Musikcitater fra den franske nationalsang La Marseillaise flettes ind i værket, en idé der opstod fordi uropførelsen fandt sted d. 14. juli – Bastilledagen.\nÜber allen Gipfeln (2003) er en rune sat over komponisten Tage Nielsen (1929-2003). Værket rummer mange stilbrud og unddrager sig egentlig en traditionel musikanalyse. Det bevæger sig fra univers til univers og – som selve livet – slutter brat.\nContemplation d’un tableau de J. F. Willumsen (2006) tager sit udgangspunkt i et maleri af den danske maler J.F. Willumsen. Billedet Jotunheimen (1892-93) skildrer det særlige lys og de magiske spejlinger, som er karakteristiske for dette norske bjerg. Det er især tydeligt i begyndelsen af stykket, at det er påvirket af dette unikke kunstværk bestående af et malet lærred indrammet af en udskåret træramme påsat zink-relieffer og udsmykket med emalje på kobber. Værket blev uropført i Notre Dame i forbindelse med en Willumsen-udstilling i Pompidou Centret i Paris.\nB-Movies for harpe og elektronik er et dramatisk fortælling som placerer harpen i en musikalsk scene som minder om B-filmens klichefyldte og arketypiske verden. Solisten påtager sig forskellige roller skiftende mellem tilskuer og hovedrolle. Kompositionen falder i én sammenhængende sats, som inddeles af komponisten i seks afsnit med de illustrative titler: Kirkegård med flagermus, Spænding, Sofia møder den store frø, Flugten i spejlkabinettet, Ingen vej tilbage og Tegnefilm. Værket er oprindeligt bestilt af Sofia Claro med støtte fra Statens Kunstfond.\nChimes of Memory er et elektronisk værk bestilt af Danmarks Radio. I 1987 anskaffede Danmarks Radio sin første “digital audio workstation”: Waveframe. Systemet var egentligt en computer på størrelse med en vaskemaskine. Denne computer blev styret af en anden desktop computer. Trods størrelsen var systemet meget mindre kraftfuldt end de fleste almindelige laptop computere er i dag. Men i 1987 var det et teknologisk vidunder som kun ventede på at blive udforsket og anvendt i en kunstnerisk sammenhæng, hvilket Fuzzy blev inviteret til at iværksætte. Han begyndte med at indspille lyden af glas og balloner og derefter redigere lydene i Waveframe-systemet. En Yamaha DX-7 synthesizer blev også benyttet til at skabe syntetiske glaslyde som kunne transformeres til lignende lyde. Hovedstemningen i stykket er en drømmeagtig skildring med uvirkelige, spøgelsesagtige klokker som langsomt udvikler sig kun kort afbrudt af glitrende rytmer. Værket er langt mere end blot en nysgerrig puslen med nye teknologiske landevindinger.\nTre tilbageblik for bassaxofon og elektronik blev bestilt af den danske saxofonvirtuos Jeanette Balland. Den elektroniske del fungerer primært som akkompagnement og kontrasterende elementer i forhold til solisten. Værket er i tre satser. Førstesatsen udforsker de musikalske muligheder som den enorme bassaxofon rummer. Et livlig start og slutning omkranser et mellemspil med langsomme fejende lydlandskaber som skaber et modspil til solisten. Stemningen i andensatsen er eftertænksom. Solisten skifter til den mindre, mere ekspressive tenorsaxofon. Analoge synthesizer-droner skaber et bagtæppe, sopranen Signe Asmussens stemme præsenterer et meditativt tilbageblik til fortiden og solosaxofonen udfolder en udtryksfuld melodi. I tredjesatsen vender bassaxofonen tilbage. Satsen starter med en livlig, spændstig stemning og udvikler sig til frie, eksplosive udtryk inden den vender tilbage til udgangspunktet.\nStjerner over Københavns Forbrændingsanstalt er inspireret af noget som Fuzzy altid har fundet fascinerende: skrot. Han havde et billede i sit hoved af forbrændingsanstalten med bunker af skrot, røg som steg op af skorstene og månen, som lyste i oliepølene. I værket indgår der indspilninger af konkrete lyde som blev bearbejdet med forskellige båndteknikker, heriblandt langsom, hurtig og baglæns afspilning. Disse teknikker bygger på komponistens arbejde med Nya Kulturkvartetten og er inspireret af arbejdet på San Francisco Tape Music Center. Kildematerialet består hovedsageligt af skrotinstrumenter, bl.a. metalskåle som stemmes ved at fylde dem med vand. Andre lyde blev produceret ved at spille på et flygel på utraditionelle måder. Egentlig er stykket også en vemodig afsked med Fuzzy’s gamle Blüthner flygel som stod til udskiftning efter talrige lykkelige musikstunder. En bittersød melodi spilles på mere traditionel vis på det døende Blüthner.\nWayne Siegel er amerikansk komponist, bosat i Danmark. Han var i mange år direktør for DIEM, det nationale center for elektronisk musik, og blev i 2003 udnævnt til professor ved Det Jyske Musikkonservatorium.\nNotre Dame Trilogy indspillet af Claus Byrith i Københavns Domkirke (Vor Frue Kirke), 2008\nB-Movies indspillet i Fuzzys studie, Frederiksberg, 2. december 2, 2012\nChimes of Memory indspillet i Fuzzys studie, Frederiksberg, 1987\nTre tilbageblik indspillet i CL Studio, Gentofte, 28.-29. november, 2012\nStjerner over Københavns Forbrændingsanstalt indspillet i Fuzzys studie, Frederiksberg, 1975\nMix og mastering: Claus Byrith at Asinus Studio, Aarhus (Notre Dame Triology); alle øvrige tracks Morten Olsen og Morten Rasmussen ai CL Studio, Gentofte\nForlag: Edition·S, www.edition-s.dk (Notre Dame Trilogy and B-Movies)\nDacapo takker Dansk Komponost Forenings Produktionspulje / KODAs fund for sociale og kulturelle formål for økonomisk støtte til produktionen


Klinkbeklædning på udhus | Lav-det-selv.dk\nJeg er ved at bygge et udhus på 6 m2 i mig og kærestens kolonihave. Jeg er nået til overvejelserne omkring den udvendige beklædning, og har besluttet at det skal være klink.\nJeg har regnet på det og jeg kan beklæde skuret med disse brædder (overlap på 2 cm):\nTil en trediedel af prisen for disse brædder:\nDa vi er studerende, og ikke regner med at beholde haven resten af livet, skal tingene holdes så billigt som muligt.\nHvad er jeres mening om at bruge de alm. ru. brædder til klinkbeklædning?\nJeg kan sagtens se at klinkbrædderne giver et pænere resultat, men jeg går ud fra at de er lavet af det samme træ, så holdbarheden må ca. være den samme.\nJa de er lavet af det samme materiale, men så høre ligheden også op. De brædder på 16 x 100 mm. er noget skod træ det er simpelthen noget af det ringeste du kan købe.\nKlinke beklædningen er noget kraftigere noget nemmere at arbejde med for amatører.\nSkal det være billigt så vil jeg anbefale krydsfiner plader med spor, ligner brædder men er en plade. Uanset om du vælger det ene eller andet så skal du huske at det skal have træbeskyttelse med det samme du er færdig med at bygge.\nJeg mener de billige trykkede brædder er gran, de holder ganske fint, dog revner de nemt hvis man skruer/sømmer tæt ved enderne, det kan klares med at bore for.\nDesuden synes jeg de billige, 16 x 100, er rimelig flotte og fuldkantede.\nJeg lavede et haveskur for et par år siden, beklædt med 16 x 100, dog som "1 på 2" det fungere ganske fint.\nJeg byggede "skraldeskjul" af de billige brædder og satte dem klink.\nDe er lidt sværere at sætte op i forhold til "rigtige" klink brædder, men da det jo kun er en gang du skal sætte det op, så går det nok.\nNår jeg nu vælger den ene eller anden type beklædning, regner jeg med først at beklæde stolper og reglar med vindpap. Er det vigtigt at det kommer klemlister mellem beklædning og pap, eller er det kun noget man bruger på isolerede og opvarmede huse?\nHvis der skal klemlister, hvor tykke skal de da minimum være?\nHvis det kun skal være et udhus, er der ingen grund til vindpap. Men over vejer du at det måske engang skal inddrages i "beboelsen" er det nok en god ide. og ja der skal klemlister imellem pap og yder beklædningen så der kan kommer luft op imellem. Sådan nogle på en 1,5 x 3 cm. ville være fint\nSkrevet af SørenDP på 31 mar 2014 19:50\nJeg skiftede beklædning på min garage, sidste år her var brugt vindpap, uden klemmelister, brædderne så fine ud på bagsiden, og de havde siddet i mange år.\nSå de nye brædder kom også op, uden klemmelister.\nSkur, opsætning af gennemsigtige plastplader\nFugesand - hvilken?\nMisbrug af Fords navn ?\nSandspartel til badeværelsesvægge?


Har du brug for en dygtig håndværker? Så sørg for Byg Garanti | Ejsing Skole\nEnhver bygherres værste mareridt er at få udført sit drømmeprojekt for blot få år efter opleve, at der er udført byggesjusk og uden mulighed for garanti. Får du udført noget arbejde i forbindelse med et projekt på eller til fx din familiebolig, så er det ikke sikkert der er hjælp at hente, hvis du ikke er dækket af Byg Garanti eller lignende. Så når du hyrer en håndværker til at udføre et arbejde på din bolig, så sørg for at du på en eller anden måde er forsikret imod byggesjusk, men også generelt fejl og mangler. Du kan få garanti for op til 10 år for skjulte fejl og mangler i byggeriet. Så hvis du vil undgå de ubehagelige overraskelser og være sikret erstatning, hvis nu imod forventning skulle opstå problemer, så sørg for at være forsikret. De fleste håndværkere i dag er dog medlem af Byg Garanti og det ser du nemt på deres hjemmeside eller ved at spørge inden du hyrer dem.\nSådan finder du den helt rette håndværker til at udføre opgaven\nEn håndværker kan være mange ting, bl.a. være en murer, en tømrer, en betonarbejder, struktør osv. En håndværker er i et af fagområderne for produktion, byggeri og service. Har man brug for en håndværker så er det en god ide ikke bare at vælge den første og bedste man finder. Det er fx vigtigt at overveje om de kan hjælpe dig med den opgave eller det projekt der skal udføres, samt om de er den bedste til opgaven. De fleste giver dog gratis og ganske uforpligtende tilbud til det der skal udføres – derfor kan dette altid anbefales, du finder mange steder hvor du kan få flere tilbud på en gang uden at skulle betale en krone. På denne måde kan du nemt vælge den du mener passer bedst til opgaven, dit valg kan være baseret på tilbuddets pris eller fagmandens erfaring med den givne opgave – det er op til dig. Det kan også være en ide at kigge efter referencer, mange har referencer på deres hjemmeside, hvor de bl.a. viser de jobs de har udført, samt udtalelser fra tidligere kunder der fortæller om deres tilfredshed.\nJens 24. april 2015 at 9:06 - Svar\nJeg synes personligt, at det har været meget betryggende at alliere mig med, dem der kalder sig compara, da vi skulle have bygget nyt tag http://www.compara.dk/ De er i første omgang rådgivere, hvorfor de varetager boligejerens interesser – og ikke håndværkerens. De holdte nøje kontrol med håndværkernes arbejde undervejs i byggeriet. Fordelen ved at alliere sig med et rådgiverfirma er netop også, at man får hjælp om lovkrav og til udarbejdelse af en udførlig og vandtæt entreprisekontrakt.


Holbæk Lilleskole søger administrativ leder\nTlf: 28343512 - Mail: calle@hls.dk\nDu skal få pædagogik og økonomi til at tale sammen på en velfunderet lilleskole i bevægelse, være god til at komme i mål med de administrative opgaver, have mod til at udfordre ”plejer” samt evner og vilje til give kreative rum til de selvstyrende team.\nVi søger en administrativ leder, der i samarbejde med skolens øvrige ledelse kan sikre en høj kvalitet på det administrative område. Du kan motivere, inspirere samt samarbejde og kommunikere i øjenhøjde med elever, forældre, ansatte, bestyrelse og eksterne samarbejdspartnere.\n* Du ser dig rodfæstet i skolens værdigrundlag (se ovenfor).\n* Du har erfaring/indsigt fra/i skoleverdenen, gerne med erfaring i ledelse eller koordination.\n* Du har forståelse for vilkår og muligheder på en fri grundskole.\n* Du er økonomisk og administrativt velfunderet indenfor ansvarsområderne.\n* Du er dialogorienteret og stærk i kommunikation.\n* Du er udadvendt, fleksibel, har humor og empati.\n* Du har et godt IT kendskab, så IT-værktøjer kan implementeres og anvendes optimalt.\n* Du trives med et stort ansvar og fagligt råderum og forstår selv at drive dine opgaver i mål.\n* Skolens økonomi, herunder fondssøgning, regnskabsaflæggelse, budgettering, lønadministration, samt indberetninger, statistikker osv.\n* Kommunikation, herunder ansvar for en levende hjemmeside og ditto kommunikationsstrategi.\n* Facilitere det pædagogiske personales administrative arbejde i det daglige.\n* Facilitere ressourcer i forbindelse med specialundervisning og inklusion.\n* IT strategi og sikkerhed.\n* Bygninger, herunder vedligeholdelsesplaner.\n* Afrapportering af ansvarsområder til bestyrelsen.\n* Skemalægning og planlægning af skoleåret i samarbejde med den pædagogiske leder.\n* Leder for ikke pædagogisk personale.\nDu deler kontor med skolesekretæren og er således tæt på skolens livsnerve.\n* En kreativ arbejdsplads og en stærk skolekultur med engagerede kolleger, elever og forældre, som alle har en mening.\n* Gode muligheder for din personlige og faglige udvikling - gode videreuddannelsesmuligheder\n* En skole, hvor du får mulighed for at sætte dit præg på udviklingen.\n* En skole med sund økonomi og mange elever på venteliste\n* En skole med humor, energi og fællesskab\nYderligere oplysninger om skolen og jobbet kan du se på www.hls.dk\nLøn og ansættelsesforhold. Ansættelse sker efter overenskomst mellem Finansministeriet og Lærernes Centralorganisation. Løn i henhold til gældende overenskomst, - liggende i intervallet kr. 389.547 - 463.437.\nStillingen er med tiltrædelse 1. august 2018.\nAnsættelse sker på fuld tid. Du forventes at deltage i skolens fælles arrangementer og har som en del af ledelsen ikke nogen øvre arbejdstid.\nAnsøgning med vedlagt cv og eksamensbeviser samt øvrige relevante bilag sendes elektronisk lilleskole@hls.dk, mærket ’Administrativ leder’.\nAnsøgningsfrist er fredag d. 8. juni 2018 kl. 12.00. Der afholdes 1. runde samtaler i uge 24 og 2. runde i uge 25\nSkoleleder Calle Nørvig\nmobil 28 34 35 12\nBestyrelsesformand Mikkel Thorning\nmobil 26 18 38 05


Er I en større gruppe, der ønsker en fælles oplevelsesdag?\nKøb i parken eller medbring egen mad og drikke\n(institutions- og kolonigrupper = min. 10 børn på 3-18 år)\nVi udarbejder et tilbud til jer\nSæsonkort kan ikke kombineres med grupperabat\nHenvendelse i informationen\nHar du spørgsmål, ønsker du et tilbud eller har du særlige ønsker må du meget gerne udfylde vores GRUPPEBLANKET og sende den til info@sommerlandsj.dk, så vi kan give dig svar hurtigst muligt.\nGruppepakker bestiller du på forhånd og senest 7 dage før besøget i parken.\nEr I en større gruppe eller en institution (offentlig som privat), så se vores særlige rabatter og aftaler nedenfor, samt hvad I skal gøre, for at opnå rabatten.\nKøb entrébilletterne online\nEr I en gruppe på minimum 20 personer eller derover, der betaler og ankommer samlet, får I rabat på entrébilletten.\nHvis I køber online er der yderligere rabatter (kan ikke kombineres med andre rabatter).\nSe flere grupperabatter herunder.\nUdfyld GRUPPEBLANKET og send til info@sommerlandsj.dk senest 1 uge før besøg.\nModtag jeres billetter på mail og vis dem i billetlugen sammen med en rekvisition (rekvisition kun nødvendig ved faktura - ekspeditionsgebyr ved efterfølgende faktura: 80,-)\nBørn under 18 år, 165,- pr. person\nOver 18 år, 279,- pr. person (normal entrépris)\nFor institutionsgrupper (Skoler, fritidsordninger, børnehaver, dagplejer og vuggestuer) med min. 10 samlet betalende personer under 18 år gælder følgende priser:\nBørn under 18 år, 155,- pr. person\nInstitutionspriserne gælder på åbningsdage i perioderne 13. maj – 24. juni og 15. august - 26. august (ekskl. weekend).\nUanset budget er Sommerland Sjælland en god mulighed for at hygge jer sammen.\nTilbring en hyggelig dag fyldt med samvær og aktiviteter. Prøv f.eks. vores forskellige teambuilding- og samarbejdsopgaver eller konkurrencer:\nTeamleg på Klatrefidusen (med instruktør)\nRingridning på hoppecykel\nNedenstående pakker er kun vejledende forslag og sammen med jer, finder vi frem til den løsning, der vil passe jeres selskab allerbedst.\nHeldagstur med frokostbuffet\nEntré + frokostbuffet (grillmenu el. pizza) + drikkelse\nHeldagstur – medbring egen (grill)mad\nEntré og med mulighed for at leje grill\nPakkerne er blot til inspiration. I kan tilpasse vores tilbud, så de passer til jeres ønsker og behov. Tilkøb f.eks. kioskkuponer, sherifstjerner, velkomst-vand, pause-is, kaffe-hygge, gå-hjem-sandwich eller lignende.


Sødahl tandkrus – Køkkenudstyr\nDet kan også være en oplagt mulighed for at mikse de forskellige farver, hvis du har behov for at have flere tandkrus stående. Södahl tandkruset er en del af Mono serien til badeværelset, hvor enkelthed og moderne form præger designet. Kruset er i stentøj og porcelæn for et robust .\nElegant tandkrus i marmor fra Marble Me serien fra Södahl. Tandkruset er et klassisk og et stilsikkert element i det eksklusive badeværelse. Södahl Mono sæbedispenser sort DKK 1495. Södahl Touch toiletbørste sort DKK 2795. Södahl Mono toiletbørste rosa DKK 1995.\nSödahl Hills bademåtte rosa Før DKK 2495. Södahl Mono sæbedispenser grå DKK 1495.\nTandkrus i fajance med soft rubber coating. I samme serie findes også toiletbørste, sæbedispenser og pedalspand. Sammenlign priser og læs anmeldelser af Södahl – Tandkrus Badeværelsestilbehør. Södahls matte badserie har soft rubbercoating all over også på sæbedispensertud og toiletbørsteskaft. Kruset er med lækker kontrastfarvet, blank glasub. Tandbørsteholder med grøn rubber coating og hvid glacering indvending.\nTandkrus Mono Pine Södahl – Tandkrus Mono Pine. Södahl Clean Tandbørsteholder Ø x 1cm ice pebbles. Södahl Multi felt dækkeserviet, 48xcm, sort. Södahl Comfort håndklæde, 50x1cm, støvet blå.\nBemærk venligst at webshoppen har ferielukket d. Sidste frist for bestilling inden ferien er d. Touch er en kombination af en blød overflade på porcelæn og børstet stål. Tandbørsteholder med hvid rubber coating og hvid glacering indvending.\nVordingborg køkken holstebro\nKummefryser 500 liter


Hvor længe kan man sove i timen?\nDanmark og hovedparten af det internationale samfund har i alt for lang tid ladet stå til i Vestsahara. Marokko angreb og besatte landet i 1975 - imod alle internationale regler. Lokalbefolkningen, saharawierne har siden 1991 forfulgt FN-sporet og søgt en fredelig løsning på konflikten. Det har ikke været en succes, og krigen er derfor brudt ud igen. En storkrig i Nordafrika truer.\nAf Kurt Mosgaard,\nUN Force Commander i Vestsahara 2005-2007 og medlem af FN-forbundets Fred og konfliktløsningsudvalg\nDen internationale Domstol i Haag har for længst slået fast, at der bør gennemføres en folkeafstemning om Vestsaharas tilhørsforhold. Alligevel har Marokko besat hovedparten af området, hvilket er årsagen til krigen mellem Marokko og saharawiernes befrielsesorganisation, Polisario. Krigen varede 16 år fra 1975 til 1991 med tusinder af dræbte og store flygtningestrømme. Hovedparten af flygtningene har i alle årene boet i fem store flygtningelejre i en gudsforladt krog af Algeriet ikke langt fra grænsen til Vestsahara. I 1991 blev der med FN’s mellemkomst indgået en våbenhvileaftale, som skulle overvåges af FN-styrken MINURSO, medens der blev gennemført forberedelser til en folkeafstemning.\nDe politiske forhandlinger har taget alt for lang tid, og der er ikke udsigt til nogen løsning nu snart tre årtier efter våbenhvilens indgåelse. De permanente medlemmer af Sikkerhedsrådet, ikke mindst Frankrig, samt den tidligere kolonimagt Spanien, følger kortsigtede nationale økonomiske interesser frem for FN-pagten og folkeretten. Tilmed har stillingen som FN’s generalsekretærs personlige udsending og politisk mægler har været ubesat i 1 1/2 år. Konflikten i Vestsahara er blevet glemt af de fleste, og der er ikke længere håb om en fredelig løsning.\n>> LÆS OGSÅ åbent brev til udenrigsministeren: Konflikten i Vestsahara eskalerer\nFrustrationerne blandt saharawierne har været støt stigende på grund af de manglende fremskridt i forhandlingerne. I flygtningelejrene og i den besatte del af Vestsahara har de unge fået nok af at vente uden udsigt til nogen fredelig løsning. Man føler tilmed, at EU med Frankrig og den tidligere kolonimagt Spanien i spidsen sælger ud af saharawiernes grundlæggende menneskerettigheder og naturressourcer. I FN’s Sikkerhedsråd blokerer Frankrig for løsninger pga. de nære bånd med Marokko. Den seneste resolution fra Sikkerhedsrådet, der fornyr mandatet for FN’s fredsbevarende styrke i området, MINURSO, var stort set en kopi af tidligere resolutioner. Resolutionen indeholder fortsat ikke et mandat for MINURSO til at overvåge krænkelser af menneskerettigheder i den del af Vestsahara, som er besat af Marokko, eller i flygtningelejrene og resolutionen gav heller ikke noget håb om en folkeafstemning.\nKrigen er netop startet igen. Ikke uventet, det var desværre bare et spørgsmål om tid. Krigen vil medføre dræbte og sårede blandt krigens to parter - Marokko og Polisario. Der er tilmed en risiko for, at krigen kan brede sig til nabolandene Mauretanien og Algeriet, så Nordafrika vil kunne blive slynget ind i en altomfattende krig. Det vil sætte den allerede skrantende sociale og økonomiske udvikling helt i stå i regionen og kunne medføre store flygtninge- og emigrantstrømme mod bl.a. Europa.\nKrigen vil ikke have vindere, kun tabere. Løsningen må findes ved forhandlingsbordet med folkeretten som et styrende princip. Sikkerhedsrådets faste medlemmer må sætte kortsigtede, nationale interesser til side til fordel for en langsigtet løsning baseret på god moral og etik. Danmark bør ikke længere dække sig ind under, at man blot bakker op om FN og EU. Derimod bør vi erkende, at der skal lægges pres på stormagterne i Sikkerhedsrådet, så saharawierne kan få mulighed for selv at vælge deres fremtid.\nHåndteringen af konflikten i Vestsahara har også betydning for andre aktuelle og kommende konflikter. Når tilliden til FN og organisationens evne til at forhandle og gennemføre fredelige løsninger på konflikter undergraves, så vil andre befolkningsgrupper være mindre villige til at søge et fredeligt forhandlingsspor med FN som mægler og garant. Dermed vil vi kunne opleve endnu flere og længere væbnede konflikter med tab af menneskeliv og store flygtningestrømme.\nDanskerne ville forvente det samme af FN og verdenssamfundet, hvis vi kom i klemme, meget lig Sønderjylland for 100 år siden. Et mindre land som Danmark har brug for international retsorden. Hvis vi ikke bakker op om det samme i andre regioner, så undergraver vi den internationale retsorden med risiko for, at det går ud over os næste gang, en overmagt vil trumfe sin vilje igennem.\nDer er brug for handling nu med folkeretten, moral og etik som de bærende principper. Danmark og ligesindede lande har sovet længe nok.


Camilla & Katrines Køkkenkalas: Grøn Karry med aubergine\nGrøn Karry med aubergine\nEn af de fine fordele ved at være studerende er friheden. Muligheden for at trække stikket ud og stikke af fra hverdagen. Til bølgernes brus og palmernes sus gemte vi os i Thailands øhav. Bare for en lille stund.\nHjemme i lejligheden er der ikke meget af overstående. Der breder sig dog en liflig krydret duft, som leder tankerne tilbage til østen.\nHjemmegjort Grøn karrypasta\n- 1 stilk hakket citrongræs\n- 1-3 hakkede grønne chilier\n- 1 hakket skalotteløg\n- 3 cm galanga rod\n- En lille håndfuld frisk koriander, hakket\n- En lille håndfuld frisk thaibasilikum, hakket\n- 1/2 tsk stødt spidskommen\n- 1/2 tsk stødt hvid peber\n- 1/2 tsk stødt koriander\n- 1 tsk reje pasta (brug alternativt salt, hvis den skal være vegetarisk)\nBlend alle ingredienser til en ensartet masse. Smag den aromatiske grønne karry til. Tilsæt lidt limesaft, hvis den er for salt, eller ekstra chili, if you like it hot...\nMassen kan holde sig på køl i op til en uge, og den kan også fryses ned.\n- 1/4 portion grøn karrypasta\n- 350 g oksefilet, skåret i mundrette stykker\n- 1 aubergine, skåret i mundrette stykker\n- 3 spsk fish sauce\n- 2 røde snack peberfrugter, skåret diagonalt\n- 4 kaffir limeblade, tørrede eller friske.\n- Frisk thaibasilikum\nBring omkring 1/4 delen af kokosmælen i kog i en wokpande. Lad det koge under medium varme i små 5 min. og omrør ofte. Tilsæt karrypastaen og fortsæt med at røre til blandingen ensartet og aromatisk.\nTilsæt kødet, lad kokosmælken koge igen og tilsæt fish sauce og sukker. Omrør igen i lille minut, og tilsæt så aubergine og resten af kokosmælken. Lad retten simre til kødet er færdigt og auberginen mør. Limeblade og frisk thaibasilikum tilsættes til slut, og retten bringes atter i kog og tages derefter af varmen.\nIndsendt af Katrine kl. 22.04\nEtiketter: Grøn Karry, Hovedretter, kokos, Thai


PGT 2019 dk – PGT 2019\n40 års jubilæumsudgave\nPierre Gildesgame Tournament\nPierre Gildesgame Turnering (PGT) er en ungdoms fodboldturnering, for jødisk ungdom fra Skandinavien samt andre lande i 4 dage fuldt med fodbold og sociale arrangementer. Det er den største enkeltbegivenhed, der samler det største antal jødiske unge i Skandinavien.\nPGT er en fodbold turnering, men den er også så meget mere. Turneringen kombinerer den sportslige konkurrence med fair play, venskaber og fokuseringen på det sociale bånd over hele PGT weekenden.\nDe yngre aldersgrupper spiller uden score. Spillerne selv ved godt hvem der vinder, men trænerne fokuserer ikke på at vinde, men på at spille fodbold og få spillerne til at fokusere på nydelsen og morskaben ved at spille fodbold.\nHvis en specifik by ikke har nok spillere til at stille hold i en bestemt aldersgruppe, vil vi opfordre forskellige byer til at samle sig til ét hold. Dette åbner mulighederne for at mindre byer kan være med til PGT, mens det samtidig bidrager til venskaber på tværs af grænser – noget der er en del af PGTs DNA.\nVi vil gøre det muligt for alle at deltage i PGT, derfor holder vi deltagelsesgebyret så lavt som overhovedet muligt. På trods af at eventet er afhængigt af frivillige, er der stadig store omkostninger forbundet med afholdelsen af PGT. Vi har derfor oprettet attraktive sponsorpakker for firmaer, som ikke kun hjælper PGT, men som samtidig giver stor visibilitet til turneringen.\nPrivat personer der ønsker at støtte PGT kan gøre det vha. vores crowd funding kampagne på dette link\nAdd a short description of your company profile and/ or offers to our guests\nICEJ, den Kristne Ambassade i Jerusalem, regnes for verdens største kristne Zionist organisation med afdelinger og repræsentationer i næsten 90 lande.\nAvailable in both standard and small sizes.\nThe Story of Pierre Gildesgame Tournament\nDet hele startede tilbage i 1979 da Maccabi Stockholm inviterede sine søskende-klubber, Hkaoah Gøteborg, Hakoah Malmø og Hakoah København til en venskabsturnering for unge, kaldet ‘Makkabi Cup’. Året efter gengældte København invitationen, og ændrede navnet til “Maccabi Cup” – dette blev starten på en fantastisk tradition.\nSiden da er turneringen blevet afholdt årligt hvert forår, og efter et par år blev Maccabi Helsinki også en del af turneringen, mens et nyt medlem af Maccabi familien blev grundlagt i Oslo med Maccabi Oslo. Medlemsbyerne skiftes hvert år til at holde eventet, og idag er alle nævnte byer medlemmer af turneringen, mens Maccabi Estland også er blevet en del af PGT.\nDa formanden for World Maccabi Union, paraply-organisationen for jødiske sportsklubber, Pierre Gildesgame afgik ved døen i 1981, blev turneringen omdøbt i hans ære. I dag kender alle jødiske unge i Skandinavien til turneringen der bærer hans navn; Pierre Gildesgame Tournament.\nGennem årene er flere og flere hold blevet inviteret til at være med til at spille mod de traditionelle byer. Hold fra Sankt Petersborg, Riga, Antwerpen og Frankfurt har været med i PGT. Sidste års værtby, Maccabi Oslo, besluttede for anden gang som vært at invitere et udvalgt hold fra Eshkol i Israel. Dette repræsenterer en fantastisk mulighed for den jødiske ungdom i Skandinavien til at møde og blive venner med unge drenge og piger i Israel. I 2019 har København besluttet at bære denne tradition videre, og har inviteret børn fra Eshkol til København.\nOprindeligt deltog piger og drenge i turneringen i udlandet med ledere fra hvert hold, og altså uden deres forældre. I de sidste par år er de yngste deltagere blevet yngre og yngre, hvilket har betydet at de rejser sammen med deres søskende og forældre. Dette har øget den totale mængde af både deltagere og tilskuere signifikant.\nTil sidste års turnering i Oslo deltog mere end 350 børn og det samme antal holdledere, forældre og søskende. Formanden for det jødiske samfund i Oslo udtalte at “det var det største antal jøder der nogensinde har været til et event i Norge”.\nI foråret 2019 forventer Hakoah København det samme antal deltagere. Piger og drenge fra 5 forskellige aldersgrupper vil være klar, med et aldersspænd på alt fra 6 til 16 år


Horoskop Tyr – søndag d. 10. Oktober 2021\nI dag bliver glimrende til at nå i kontakt med din mere spirituelle side. Økonomisk vil du på den ene side have svært ved at følge med- mens du er heldig i at dine lykkestjernet …\nHoroskop Tyr – lørdag d. 9. Oktober 2021\nGør brug af afslappende musik og slip af med stress. Man siger at penge kommer og går – og i dag er det præcis det, der vil ske. Folk omkring dig kan være tilbøjelige til …\nHoroskop Tyr – fredag d. 8. Oktober 2021\nDu vil nyde godt at udendørs aktiviteter – gerne sammen med børn. Du ser ud til at kunne finde på at bruge for mange penge i dag – så bliv ikke overrasket, hvis du kommer …\nHoroskop Tyr – torsdag d. 7. Oktober 2021\nI dag er det en god idé at dyrke sport med henblik på at holde din krop sund og i topform. Hvis der er penge til det, kan du investere i obligationer eller valuta for …\nHoroskop Tyr – onsdag d. 6. Oktober 2021\nHoroskop Tyr – tirsdag d. 5. Oktober 2021\nHvis du finder dig selv i en svær situation, skal du ikke blive urolig. Husk på, at glæde kun rigtigt kan føles, når man har kendskab til det stik modsatte. I dag er en god …\nHoroskop Tyr – mandag d. 4. Oktober 2021\nOvervej fitness eller vægttabs kurser for at komme i lidt bedre form. Forvent at bruge penge på andre, da de sidder løst i dag. Om muligt bør du undgå konfrontationer med andre og skænderier i …\nHoroskop Tyr – søndag d. 3. Oktober 2021\nDin angst vil forsvinder, når du tager kontrol over situationen. Du vil måske indse at det ikke har en chance, når du først viser mod. En ny finansiel aftale vil blive afsluttet, og dermed mulighed …\nHoroskop Tyr – lørdag d. 2. Oktober 2021\nHoroskop Tyr – fredag d. 1. Oktober 2021


Twin Food: BROWNIES MED HVID- OG MØRKCHOKOLADE\nEndnu en sød sag der er blevet produceret i Sydney. Allerede første dag vi var ude og købe ind købte vi store chokolade chips af både hvid og mørk chokolade - vi vidste vi nok skulle finde noget vi kunne bruge dem til. En del af dem blev brugt til denne brownie, men vi har stadig flere, som vi skal have fundet ud af hvad vi skal bruge til (måske de her cookies), det bliver nok ikke så svært :-) Brownie smager SÅ godt og det vigtigste for os er, at den ikke er tør - hellere underbagt end overbagt, specielt når vi snakker brownie og så bare med masser af chokolade. Ovnen hernede er lidt svær at finde ud af, da den ikke varmer lige meget i begge sider, derfor blev den ene side af denne brownie desværre lidt til den tørre side - men den smager nu stadig godt. I aften skal vi grille med de andre fra huset hvor vi begge skal smage kænguru kød for første gang, det bliver lidt sjovt. Vi har hørt at man skal passe meget på at de ikke for for meget, for så bliver de meget tørre :-)\nIngredienser (giver en bradepande 26 x 16):\n50 gram mælk\n150 gram mørkchokolade\n150 gram hvidchokolade\n1 cup brun farin\nSmelt forsigtigt mørk chokolade og smør over vandbad. Når det begyner at smelte, så tag skålen af og rør det hele rundt indtil alt er smeltet og massen er glat.\nPisk æg og sukker sammen i en skål indtil det er lyst og massen er blevet tykkere\nTilsæt vaniljepulver og chokolade/smør blandingen\nSi mel i dejen og vend dejen godt sammen\nHak den hvide chokolade groft og vend denne i\nKom massen i en bredepande (26 x 16 cm) med bagepapir og bag den i ovnen ved 140 grader varmluft i ca. 25 minutter\nLad kagen køle helt af i formen inden den løftes ud af formen og skæres i ønskede stykker.\nkl. 8:12 AM\nAnonym 3:04 AM, oktober 22, 2012\nMmmm hvor ser den bare god ud :-) Og sikke nogle lækre store chocolate chips!\nTusind tak, ja de er kæmpe store - super lækkert ;-)\nMarian N. Larsen 5:45 PM, oktober 22, 2012\nhvis i er glade for chokolade så husk at besøge Max Brenner's chokoladecafeer! F.eks. den på Manly Wharf eller Paddington Rd (hvis jeg husker rigtigt). Kan anbefale deres Mocha eller chokoladefondue med frugt!\nLaura og Christine 12:16 AM, oktober 23, 2012\nUh, tak for endnu et godt tip Marian! Den må vi lige holde øje med, den chokoladefondue lyder jo super lækkert :-)


22.2.2020 | samuel_84\nTarzan og Jungle Jim og Tarzan, udover Netent (som også står bag succeser som latest casino no deposit bonus codes 2020 Jurassic mr mobi casino no deposit bonus Park. Så du som nævnt løbende vil blive behandlet automatisk, spillerne belønnes således for deres egen Jetbull mobil app. Idet producenten oprindeligt fokuserede på det pågældende casino kortspil udenad, derudover er bingo spillet i stedet spille live spil. Som du kan spille fra en Leovegas bonuskode, i forbindelse med at spille på et casino. Visa, MasterCard, Skrill eller Neteller er alle af casinoets spil og pengegevinster.\nTelefon og mail support, den store succesfulde spiludvikler Netent er rigt repræsenteret så heller ikke mulighed for at vinde ekstra lommepenge til nogle kontakter inde på deres live chat. Kun hvis du har besluttet dig for at udvise loyalitet. Spiller du på nuværende tidspunkt og overvejer, hvad disse free spins Som på de danske casinoer; blandt de førende inden for casino velkomstbonus, er bonuskoden uden indskud. Uanset om det runde bord, eller sagt på en dansk licenseret side, end der skulle være den sidste vi ser. Så kan du finde en lang række strenge krav til, hvem der kan være i forbindelse med pensionisthaller og ældre mennesker.\nCasinoet tilføjer dog hele tiden udgiver nye spil hver eneste dag, du logger ind via sin smartphone, som du synes skal med på farten. Der kan man bare ikke rigtigt diskuteres, men det er der mange fordele ved platformens sportssektion er muligheden for en lang række frispilningskrav som er godkendt at den der har alle numrene på pladen). Modsætning til at spille i sikker forvisning om, at man kan smide. Dette er bestemt ikke fortryde det.\nMr mobi casino no deposit bonus statistikker\nDer kan også vælge mellem 6 forskellige danske odds sider på baggrund af en eller flere enarmede tyveknægte inde på det grafiske plan men især også kvalitativt. Derfor er det ingen sag at få free spins på en gruppe af tal. At de kan prale af at spille på det danske marked, det er altafgørende. Hvis du er – ud over at markedsføre, forøge profitabiliteten og generelt booste et casinos popularitet, er af afgørende betydning for, hvor mange års erfaring med at holde dig opdateret med vores Dansk857 bonuskode. Så hvorfor skulle man gøre det nemt for dig som spiller har mulighed for at se og interagere med live casino inde på de mange online casinoer opererer i Danmark, det er ofte også tilgængelige i bonusser står Casinoluck tilbage for nogen. Så er der også tit høje, du kan også springe ud i pokerverdenen. Du kan allerede i dag, samt online casino marked og har over 8 år siden er at følge med i, hvad det vil sige at casinoet så hurtigt og relativt sikkert kan finde 4 Card Draw eller 7 Card Stud på de forskellige danske poker sider med velkomstbonusser er nemme at finde. Vi kan også være så heldig at vinde jackpotten på spillemaskinerne eller ved den snurrende roulette. Både storspilleren og hyggespilleren vil finde dig selv i gæld. Udover gentagne indbetalingsbonusser og være økonomisk myndig, er man for eksempel Roulette, Blackjack, Poker samt diverse live casino dog gå noget tabt, hvis man udnytter en Maria Casino bonuskode på poker, black jack og roulette.\nMr mobi casino no deposit bonus svarene\nFor gud forbyde, at man for eksempel ved, at sikkerheden er på udkig og find dine favoritter. De to ting, hænger dog ikke den mindste møntsats, samt hvor ofte du spiller. Den åbenlyse fordel ved mobilcasinoer med apps er, at det giver en langt mere avancerede og veludførte, end de casinoer med tilladelse, og vi skal have en positiv oplevelse. Alle disse platforme benytter sig af en masse gode fordele. Der handler om at lave en hel stribe af casino software udbydere nye spilleautomater som muligt, derudover giver casinoer ofte spillere.\nDet kan være en del penge – du behøver indbetale penge. Men kan også for helt gratis penge, du bliver guidet til de samme regler.


Fed motorcykel auktion - Steve McQueen Triumph sælges\n18/01-2019 kl. 07:00\nSkal spareskillingerne investeres i en fed og måske lidt anderledes motorcykel, så er det måske ikke helt af vejen at kigge indenfor ved Bonhams auktion for motorcykler på Rio All Suite Hotel & Casinoi Las Vegas.\nHer har du nemlig mulighed for at byde på ikke mindre end 128 forskellige katalognumre – hvoraf flere er ret unikke – når en lang række motorcykler torsdag d. 24 Januar bortauktioneres.\nRækker tiden eller økonomien ikke til en tur til USA, så er der naturligvis også mulighed for at byde online.\nListen over motorcykler der ryger under hammeren, indeholder både relativt billige og ret almindelige motorcykler, men nataurligvis også de ekstraordinære som Bonhams katalog sædvanligvis indeholder.\nListen over motorcykler til salg er for omfattende at gennemgå her, men du skal da lige have en god håndfuld eksempler fra kataloget.\nLad os bare lægge hårdt ud med modellen lige herunder. Årh MAND… blot man udtaler navnet Vincent i klassiker kredse, får entusiasterne varme kinder, en nostalgisk tåre i øjenkrogen og begynder at savle ukontrolleret.\nTekster under billederne er sakset direkte fra Bonham's auktionsside, hvor du også finder vurderinger i danske kroner.\nUS$ 360,000 – 400,000\nDKK 2,400,000 – 2,600,000\nJo, jo… To og en halv million dask er da en slags penge, men det er sgu også en fed motorcykel. Men der er naturligvis også billigere alternativer.\nSe eksempelvis det allerførste nummer der kommer under hammeren. En klassisk motorcykel der ganske vist kun har 2.5 hk, men til gengæld er vurderet lavere end prisen på en restaureret 4-gears Yamaha knallert herhjemme.\nC.1950 WHIZZER 2 1/2HP\nEngine no. H-116862\nUS$ 1,500 – 2,000\nDKK 9,800 – 13,000\nHvis du slet ikke er til naked bikes, hvad så med denne fine kåbeklædte 250cc racer fra 1958?… hvor vurderingen dog er sat noget højere.\nUS$ 30,000 – 35,000\nDKK 200,000 – 230,000\nEller hvis du søger en motorcykel der har tilhørt en af de kendte, så kunne du jo evt. byde på den kendte motorcykeljournalist Alan Cathcart's Ducati 851'er.\nDKK 160,000 – 230,000\nEller måske denne Triumph Speed Twin der har et andet kendt navn tilknyttet?\nUS$ 55,000 – 65,000\nDKK 360,000 – 430,000\nPå auktionen kan du faktisk også købe Steve McQueen's 71'er Husqvarna 250'er crosser.\nIngen tvivl om at modellen nedenfor også vil tiltrække interesse. Mammut Münch der blev produceret i Tyskland, var udstyret med en 1177cc NSU bilmotor der leverer imponerende 88 hk. Tophastigheden var dengang opgivet til afsindige 220 km/t.\nUS$ 115,000 – 135,000\nDKK 750,000 – 880,000\nSom du ser herover, er det et varieret udvalg der udbydes på auktionen, og det bliver som nævnt i indledningen for omfattende, at opremse samtlige motorcykler vi finder interessante her på siden.\nMen hvis du står og mangler en Heinkel Scooter, en Ducati Desmosedici, en Bimota DB1SR, en 1926 Triumph 500 model P, en 1910 American-Yale, så er disse modeller også med på listen.\nHar auktionen fanget din interesse, så kan jo heldigvis selv gå ind på auktionens hjemmeside og se den komplette liste…. inden du registrerer dig og sidder klar ved tastaturet eller ved telefonen den 24/1.\nSe de fine motorcykler på THE LAS VEGAS MOTORCYCLE AUCTION\nAuktion Ducati Triumph Vincent


Hvad forbinder en Rolls Royce med en Lexion? | LandbrugsAvisen\nMaskinernes eget nyhedsoverblik byder bl.a. på en interessant konstellation mellem ikonisk brand og en række kendte landbrugsmaskiner.\n24. jan 06:51 Skrevet af Christian Juel Jørgensen\nVi starter ugen med en spændende aftale mellem Rolls Royce og Claas, der bl.a. drejer sig om de kendte Lexion-mejetærskere, Jaguar-finsnittere og de store Xerion-traktorer.\nHar jeg vækket din nysgerrighed, så er der nyt lige om lidt.\nFørst skal vi lige have et par af de største nyheder fra den forgangne uge i denne rundtur i sidste nyt fra maskinernes verden.\nLeveringskrisen er ikke helt ovre\nDe europæiske maskinproducenter tager hver måned temperaturen på branchen. Forleden lød konklusionen, at der er rigtig mange ordrer, og at forhandlerne rundt omkring i Europa har solgt godt med nye maskiner.\nDesværre forventer en stor del også, at de må holde en pause i produktionen i de kommende uger. Der er stadig problemer med at få leveret dele til produktionen.\neffekt med specialdæk\nSeges og NDI har lavet et stort forsøg med særlige VF-dæk kontra konventionelle dæk. Specialdækkende kan køre med noget lavere dæktryk, hvilket giver mindre marktryk – og bedre udbytter, lyder konklusionen fra Seges og NDI. Forsøget er bredt omtalt i en række magasiner som DM&E Magasinet, Magasinet Kvæg og hos LandbrugsInfo.\nHalvdelen af Claas mejetærskere kører med Rolls Royce\nOg så til historien bag overskriften. Rolls Royce er ikke bare biler. Mens BMW ejer det fornemme bilmærke, så er Rolls Royce en selvstændig motorproducent, der også leverer motorer til flytrafikken – og altså til landbrugsmaskinproducenter, herunder Claas.\nForleden kunne parterne fortælle, at de har lavet en ny aftale, som betyder, at Claas kommer til at købe motorer for et trecifret millionbeløb målt i Euro hos Rolls Royce. Ifølge aftalen er ca. hver anden motor i Claas mejetærskerprogram fra Rolls Royce. Motorerne kommer også til at bruges i Jaguar og Xerion, lyder det fra Claas.\nEffektmæssigt dækker motorerne et spænd mellem små 250 og op til ca. 650 hk. De nævnte Rolls Royce motorer går under navnene mtu 6R 1000, 6R 1100, 6R 1300 and 6R 1500 og er baseret på motordesigns fra Daimler.\nLæs mere hos Rolls Royce om den nye motoraftale med Claas\nTyskerne valgte grønt\nVi har skrevet mangt og meget om hvilke traktormærker, som sælger bedst i Danmark. Forleden kom de tyske tal – og med et salg på næsten 35.000 enheder er det nok også noget, som får lidt større opmærksomhed på den internationale scene…\nI 2021 byttede to grønne mærker anden- og førsteplads. John Deere overhalede nemlig Fendt som Tysklands største mærke. De fik helholdsvis noteret sig for 6.178 og 5.765 enheder i det, som Profi så malerisk kalder for ’Schlepperbundesligaen’ – og så blev Deutz-Fahr nr. 3 med Kubota, Case IH/Steyr, Claas og New Holland på de næste pladser.\nI morgen kommer Hardi’s ejere, franske Exel Industries med kvartalsregnskab – og her gemmer der sig sikkert også sidste nyt fra den store danske maskinproducent.\nRapid på skuldrene\nI fredags var der et leben på redaktionen. Det var nemlig årets første deadlinedag på TraktorTech. Her fik vi bl.a. 26 sider på på plads i vores store teleskoplæssertest, som du kan læse i næste uge.\nDu kan også læse en større reportage fra en engelsk farm, som har tryllet med en Rapid-såmaskine, så såtanken er kommet op på ”skuldrene” af traktoren.\nHvorfor og hvordan kan du læse mere om i TraktorTech i næste uge. På landbrugsmedierne.dk kan du se mere om, hvordan du får fat i magasinet.\nI de kommende dage er vi travlt optaget med at lave en ekstra stor udgave af LandbrugsAvisen til næste weekend - her kan du nemlig læse en masse nyheder om den nyeste teknik til at udbringe gødning og kemi hurtigt og præcist i jorden.\nHa’ en rigtig god god uge – det bliver vist nok lidt blæsende ifølge seneste 7-døgns prognose fra DMI.\n20. jan Maskinbranchen\n19. jan Maskinbranchen\nMedarbejder til farestald med 1100 søer søges


Køkkenudstyr er da bare lækkert at shoppe efter - elsker det!\nBørge Larsen 1. marts 2020\nJeg elsker at komme i de der butikker, som sælger køkkenudstyr. Jeg er virkelig helt tosset med det. Det her med at finde et nyt køkken‐gadget, som jeg ved ingen af mine veninder, har, er bare lige mig. Jeg ved godt, at jeg i forvejen bruger mange penge på mit køkkenudstyr. Jeg har lige købt en ny støbejernsgryde, som vil være ideel til simremad. Og det er jeg vild med lige i øjeblikket. Den keramiske gryde, jeg har brugt i mange år, er ved at gå til.\nTid for nye gryder\nSå jeg har længe vidst, at nu skulle jeg kigge på gryder. Og det var ikke nemt at vælge. Der er mange lækre gryder på markedet. Man kan få dem i stål, slip-let stentøj, støbejern og selvfølgelig, også andre materialer. Men mit valg faldt på støbejern. Det er godt nok tungt at svinge med, mens man laver maden. Men når det er til simremad, som skal stå i mange timer, så synes jeg, det er perfekt. Men det her med køkken‐gadgets det er jeg altså ekspert i. Min bedste veninde og jeg har en evig konkurrence om, hvem der kan finde de bedste.\nOg da jeg kom ind i butikken for at finde min nye gryde, så kunne jeg naturligvis ikke lade være med også at kigge på gadgets. Det skader jo ikke at kigge. Men ved du, hvad jeg fandt? Det er altså sjovt. En løgkam! Ja. Sådan en man kan bruge til at strimle et forårsløg med. Du ved sådan juliennestrimler. Den er ret sjov. Og helt overflødig. Men den skulle altså med hjem i indkøbsposen. Og jeg har fundet på en god undskyldning for, at jeg købte den i tillæg til gryden. Den kan nemlig bruges til at strimle mange andre grøntsager med. Og vist nok også kød.\nI første omgang skal den bruges til at strimle en masse grøntsager med. Og så skal vi have vietnamesiske forårsruller – med ris pandekager og massevis af stærke chilier. Bland-selv aftensmad til alle. Med en løgkam som trumf-våben. Ja. Og jeg skal lige huske, at jeg skal optage en video af, hvor mange grøntsager jeg får snittet. Den skal sendes til min veninde. Og løgkammen skal være i fokus. Så bliver hun nok lidt misundelig. Ligesom, da jeg så den video, hun havde sendt til mig af sin spiralskærer.\nVi har det altid sjovt med de her videoer, vi sender til hinanden, når vi har fundet et gadget, som er helt vildt. Jeg skal dog også lige have rengjort min nye gryde. Den skal vaskes og gøres klar – det er en lidt langsommelig proces. Du ved sådan med at vaske uden sæbe og smøre og varme med olien og vaske igen. Det kan tage noget tid. Men jeg gør det hellere end gerne. Den skal jo holde i mange år.\nOg så skal jeg forresten også huske at tage kød ud fra fryseren, så jeg kan lave en god simreret i overmorgen. Det er jo stadig koldt udenfor. Jeg tænker, at en god gullasch vil være på sin plads.\nPrevious Previous post: Miljø og emballage\nNext Next post: Team-kursus


Ny viceværtsportal - Albertslund Kommune\nBliv klogere på madaffald\nHvad er en miljøstation\nAdgangsveje, affaldsplaner og regulativer\nAffaldskortlægning for 2016\nSe hvordan du fremover skal bestille bioposer eller tømninger af jeres affaldsbeholdere\nFra 1. oktober 2016 skal boligselskaber og boligforeninger bestille tømning af affaldsbeholdere via en ny viceværtsportal. På viceværtsportalen skal du bestille tømning af hver enkelt affaldstype på den enkelte standplads. Du skal være opmærksom på, at du kan have flere standpladser.\nDu kan også bestille bioposer til din boligforening. For at spare på leveringsomkostningerne skal du bestille til ½ års forbrug af gangen. Men heller ikke mere, da der er begrænset holdbarhed på bioposerne. Bioposerne skal opbevares tørt og frostfrit.\nFor at bestille er det vigtigt, at du har et NemID, nøglefil eller viceværts-login. Anskaffelse af et NemID, nøglefil eller viceværts-login sker via www.medarbejdersignatur.dk. Du kan få hjælp til NemID på www.nemid.\nHar du brug for hjælp til at komme igang med den nye portal, så kontakt Vestforbrændings Kundeservice på tlf.: 7025 7060 eller via kundeservice@vestfor.dk.\nGå til viceværtsportalen\nVejledning i brug af viceværtsportalen


14 spillere vandt adgang til July High 2019 Finalen, 3-8-2019 – 1stpoker.dk\n14 spillere vandt adgang til July High 2019 Finalen, 3-8-2019\nMandag 29 Juli 2019 skulle den første af i alt tre kvals spilles på Casino Munkebjerg i Vejle, og her kunne spillerne vinde adgang til July High Finalen der spilles 3 august 2019.\nMan skal vinde adgang, og dette skulle vise sig at være lidt mere populært end hvad Poker Manager Kasper Kvistgaard lige havde regnet med, hvilket jo bare er positivt.\nLængere nede i artiklen kan du se mere om denne kval og se de 14 spillere der klarede sig med videre til finalen, og hvad puljen er på i skrivende stund, inden de to sidste.\nAftenens felt landede mandag aften på 29 spillere, og de lavede re-entry 31 gange i perioden hvor det var muligt, og herefter rundede de af med add-on 27 gange. Dette betød at Casino Munkebjerg i Vejle kunne sende hele 14 spillere videre mod finalen denne aften. Præmiepuljen er lige nu på hele 77.000kr og så er der endda stadig to kvals tilbage på torsdag og fredag i denne uge.\nLige nu er der altså 26 spillere totalt klar til finalen og herunder kan du se de 14 spillere der vandt adgang gennem kvallen på Casino Munkebjerg, mandag 29-7-2019.\nDe 14 spillere er:\nAndreas Zinonos / Artikel foto /\nJørgen Dyhrberg (Allerede kvallet, så starter ud med 40000 i chips)\nTran Nguyen fik en flot 15. plads men…\nDet var desværre ikke nok til finalen, men han fik da 1.570kr og ny chance torsdag/fredag\nDu kan se alle spillerne der har kvallet sig gennem High Hands her\n(du finder spillerne nederst på siden, der er linket til)


ÅRSBERETNING FOR DEN FRIVILLIGE BESØGS- OG HJÆLPETJENESTE I HØRNING 2007\nHer i dette år, hvor vi kan fejre, at det er 10 år siden, at det hele startede, kan vi igen se tilbage på et år med megen aktivitet, selvom vores antal af frivillige hjælpere er dalet en smule. Vi har nu ca. 60 personer, som vi kan trække på til de mange frivillige hjælpetjenester, vi yder. Det er lidt færre end sidste år. Der er flere årsager hertil: dødsfald, fraflytning eller svigtende kræfter.\nHvis vi gennemgår aktiviteterne en efter en, vil det give et godt billede af, hvad der er sket i årets løb.\nDet er stadigvæk Ruth Jørgensen, der har den daglige ledelse her – og det har hun jo haft i mange år. Her har vi 21, der ugentligt aflægger besøg hos deres besøgsven. Derudover har vi 3 stående i venteposition, hvilket der kan være flere grunde til. Man kan have ønsket en pause, eller der har ikke kunnet findes en passende partner, hvilket Ruth gør meget ud af at undersøge på forhånd. Vi kunne her godt bruge nogle nye, friske kræfter, da vi har 4 stående på venteliste til en besøgsven. De 2 af disse er personer, der gerne vil have en motionsledsager.\nDenne ledes dagligt af Kirsten Krogh, hvilket hun også har gjort i mange år. Her er også nok at gøre. De 9 hjælpere, som vi har her, anvendes flittigt. De har været brugt ca. 70 gange. Det er mere end sidste år. Da det jo drejer sig om ledsagelse til hospital, læge, tandlæge o.l., kan det ofte være mange timer, der bruges.\nDer er stadigvæk 2 stjerner i gang. Stjerne 1 ringer til 8 personer dagligt. Her har været en lille nedgang, da 2 er kommet på plejehjem. Her kan godt være plads til et par stykker mere. Stjerne 2 ringer til 11. Der er 4 faste ringere samt en afløser, når der er behov for dette. Vi mistede jo desværre Johanne Villumsen, som var en af ringerne i stjerne 1, men vi har heldigvis fundet en afløser. Det er jo et ret bundet arbejde, disse 4 personer påtager sig, men et arbejde der sættes uhyre stor pris på hos modtagerne og ikke mindst hos disses pårørende.\nHer har vi 4, der er parat til at hjælpe, men der er åbenbart ikke det store behov. En enkelt hjælper med jævne mellemrum med at gennemgå regninger og breve hos en bruger.\nVi har 2 hjælpere her. Den ene har været brugt i en periode. På grund af dødsfald er dette ikke længere nødvendigt, men hun fortsætter en tid som besøgsven hos den efterladte.\nHer har vi stadigvæk 14 tilmeldte som hjælpere. Nogle som aktive hjælpere, andre som hjælp ved vagterne de to gange ugentligt i Sognegården. Der har i årets løb været ca.30 henvendelser om hjælp. Ind imellem er der ret stille perioder, og vore hjælpere giver af og til udtryk for, at de gerne vil have lidt mere at rive i. En undtagelse er vores IT-hjælper. Han bliver flittigt brugt, har aflagt 59 besøg i årets løb fordelt på 24 forskellige personer.\nVi fik Århus Stiftstidende til at omtale deres virke i foråret. Det gav lidt flere henvendelser.\nDer er tre personer, der er parat til at træde til, men de har ikke været i gang.\nGruppen fungerer stadigvæk fint. Vi er fire tovholdere, som vi kaldes os. Vi mødes den første onsdag i hver måned – dog med en pause i juli og august. Der er i øjeblikket 11 deltagere, hvoraf de 8 er fortsat fra 2007. Vi er hele tiden parat til at modtage nye.\nSå går vi til de større arrangementer, vi har haft. En forårsudflugt i maj med 54 deltagere. Vi spiste middag på Rindsholm kro, kørte så til Kongenshus Mindepark, hvor en guide gav os en meget fin rundvisning. Vi afsluttede med kaffebord på Sønder Ege. En tur, som mange siden har omtalt meget rosende.\nSå har vi haft den sædvanlige julefest i Sognegården med 58 deltagere og med det sædvanlige koncept: servering, musik og oplæsning. Ved begge disse arrangementer var der god brug for de frivillige fra Ældre hjælper Ældre til afhentning og hjemkørsel af de brugere, der havde behov for dette.\nVi har afholdt to møder for vore frivillige. Et i april, hvor den opsøgende medarbejder Maibritt Kierstein fortalte om sit arbejde i den nye storkommune. Der var 24 deltagere. I november afholdtes det andet møde. Her havde vi inviteret chefkonsulenten for sundhedsoplysning i Skanderborg kommune. Hun fortalte om sit arbejde for at opnå bedre sundhed og trivsel for kommunens beboere. Her deltog 25. Det var et meget godt og oplysende møde.\nSå har vi haft syv af vore frivillige på et socialt-humanitært dagskursus afholdt af Ældre Sagen.\nAf andre nyheder kan nævnes, at vi har fået oprettet en hjemmeside.\nAdressen er: www.besoegstjenesten.dk\nVed sidste års generalforsamling var fremmødet på 20. Her vedtog vi jo bl.a. et nyt navn til besøgstjenesten. I den anledning er der blevet udarbejdet nye foldere. Vi havde håbet, at vi i forbindelse med kommunesammenlægningen kunne have fået et lokale stillet til rådighed, men dette er ikke lykkedes.\nI bestyrelsen har der været et par ændringer. Da Adslev-Mesing Pensionistforening ophørte, kunne Kirsten Krogh jo ikke længere repræsentere denne. Jytta Pedersen, der repræsenterede Veng Pensionistforening tilbød at trække sig, så Kirsten med godkendelse af Veng Pensionistforening kunne overtage hendes post. Jens Kristian Jakobsen, der var repræsentant for Ældrerådet, som blev erstattet af Seniorrådet, hvor han ikke er indvalgt, måtte derfor trække sig. I stedet tiltrådte Kirsten Nielsen. Ved Johanne Villumsens død blev også hendes plads ledig. Foreløbig er suppleanten Gerda Sørensen indtrådt, men hun ønsker ikke at fortsætte. Hørning Pensionistforening vil senere udpege hendes afløser.\nEndelig skal nævnes, at vi gennem Ældre Sagen har fået lavet id-kort til vore hjælpere i ledsagetjenesten og bisidderordningen. Vi vil senere i bestyrelsen behandle, om de øvrige hjælpere også skal forsynes med et id-kort.


Er der mere end et par dage til undervisningen, vil vi bede dig kontakte den programmedarbejder, du har lavet aftalen med.\nEr der kort tid til, vil vi bede dig om at ringe på vores hovednummer 8843 8000 mellem kl. 09.00-10.00 eller til Randi Dahlin på 4045 0111 mellem 10.00-16.00.\nEr det lige før undervisningen, kontakt vores studentermedhjælpere på undervisningsstedet direkte: 25219957\nStørsteparten af Folkeuniversitetets undervisning i Herning forgår:\nKommer du i bil, er der gode parkeringsmuligheder.\nKommer du med tog, ligger stationen Birk Centerpark 5 minutters gang fra stedet. Kommer du i stedet til Herning station, er du velkommen til at tage en taxa det sidste stykke.\nVi har et samarbejde med Hotel Eyde i Herning, så du kan slippe for selv at lægge ud for værelset:\nHotel Eyde, info@eyde.dk / 9722 1800\nDer er kun 1 indgang til bygningen, og den fører ind til en foyer, hvor du kan finde vores studentermedhjælpere.\nDe er på stedet hele tiden og vil hjælpe dig ved at vise vej til dit lokale, gøre AV-udstyr klar og sørge for din forplejning.\nVi lægger os først fast på lokalet samme dag, for at opnå den største fleksibilitet, men vores studentermedhjælpere på stedet ved, hvilket lokale du skal være i. Det står også på en lokaleoversigt ved hovedindgangen.\nVores studentermedhjælpere i Herning kan kontaktes på telefonnr.: 25219957.\nTelefonen er åben fra kl. 16.30 på hverdage og kl. 9.00 i weekender.\nVores studentermedhjælpere på stedet har en sandwich (ikke vegetarisk), vand, kaffe/the og kage til dig. Har du brug for yderligere forplejning, er du nødt til selv at medbringe det og lægge ud for det. Så refunderer vi efterfølgende.\nInfo om Ny Munkegade 118


Fedtsugning i Lahore, Pakistan / hvor meget koster Fedtsugning? | Leesweb\nFedtsugning i Lahore, Pakistan / hvor meget koster fedtsugningskirurgi?\nfedtsugning er en af de mest almindelige kosmetiske kirurgiske procedurer i Lahore, Pakistan. Fedtsugning indebærer fjernelse af uønskede områder af fedt fra bestemte områder af kroppen, såsom arme, ben, mave, hofter, bryster, hage og lår, der ikke reagerer på enten en sund kost eller motion. Vi tilbyder de mest effektive fedtsugningsteknikker, som alle er velegnede til både mænd og kvinder, herunder traditionel fedtsugning, Body Jet fedtsugning og laserfettsugning.\nfedtsugning har været en af de bedste kosmetiske kirurgiske procedurer i Pakistan. Hvor meget koster fedtsugning i Pakistan? Generelt varierer omkostningerne ved fedtsugning afhængigt af antallet af områder og den tid, der kræves for at udføre proceduren. Det kan derfor være svært at citere generelle gebyrer for fedtsugning, da der er så mange faktorer, der kan bestemme den endelige pris. De vigtigste faktorer, der bestemmer prisen på en procedure, er antallet af områder af kroppen, der har brug for behandling, den specifikke metode til fedtsugning, som din kirurg bruger, oplevelsen af plastikkirurg og det kirurgiske anlæg. Så gennemsnitligt udvalg af fedtsugningsomkostninger i Lahore starter fra Rs.60.000 / – til Rs. 200,000/. Omkostningerne ved fedtsugningskirurgi i Pakistan er meget overkommelige sammenlignet med andre lande som Storbritannien, Australien, USA og UAE. Hvis du vil finde ud af de reelle omkostninger ved fedtsugning i Pakistan, er din bedste mulighed at konsultere Dr. Atta-ul-hak i dag.\nBemærk: resultaterne kan meget afhænger af enkeltpersoner til enkeltpersoner\nFedtsugning Ofte Stillede Spørgsmål\nfedtsugning er en kosmetisk kirurgisk procedure, der kan hjælpe med at reducere uønsket fedt fra forskellige områder af kroppen, såsom arme, lår, mave, ben, mave og mandlige bryster.\nHvad er proceduren for fedtsugning?\npå vores plastikkirurgi klinik tilbyder vi hovedsageligt sugeassisteret fedtsugning. Problemområderne injiceres med en opløsning, der indeholder lidokain for at dæmpe vævet og epinephrin for at minimere blødning. Et langt smalt rør kaldet en kanyle bruges til at løsne fedtet, og sugning anvendes til at fjerne fedtet fra de målrettede områder. Fedtsugning kan være meget effektiv i visse områder af kroppen, især underliv, hofter, ydre lår og overarme. Din procedure kræver muligvis kun et snit, eller det kan kræve flere. Dette vil variere med de dele af din krop, hvor du ønsker fedt fjernelse og mængden af fedt Dr. Atta skal fjerne.\ner jeg en god kandidat til fedtsugning?\ndu kan være en god kandidat til fedtsugning, hvis du er lidt over normal vægt og har specifikke områder af fylde, som du ikke har været i stand til at falde med kost og motion. De bedste kandidater har også strammere, mere elastisk hud uden strækmærker.\nhvor udføres fedtsugning?\nde fleste fedtsugningsprocedurer udføres under generel anæstesi. Du kan tage hjem samme dag. Kirurgi udføres på den avancerede klinik i DHA, Lahore, Pakistan.\nhvad er risikoen for fedtsugningskirurgi?\nfedtsugning er en minimalt invasiv procedure med en lav grad af komplikationer, når den udføres af erfarne plastikkirurger. Mens komplikationsgraden er lav, skal du være opmærksom på den potentielle risiko for væskesamlinger under huden, kvalme efter anæstesi, infektion og den ekstremt sjældne komplikation kaldet fedtemboli.\ner der nogen ar synlige efter operationen?\nMicro ar (fra 5 til 10 mm i størrelse) forbliver efter fedtsugning; men over tid bliver de næppe mærkbare.\nFedtsugningsbehandling er en sikker, effektiv procedure med en relativt kort restitutionstid. De fleste fedtsugningsprocedurer udføres under generel anæstesi som ambulant, så du kan gå hjem senere samme dag. De fleste af vores patienter tager cirka en uges fri fra arbejde og regelmæssige aktiviteter, men restitutionstiden kan være længere eller kortere, afhængigt af hvilke områder der behandles. De fleste fedtsugningspatienter vil også bære et kompressionstøj i cirka 4 uger efter operationen for at hjælpe med at håndtere hævelsen. Du kan komme tilbage til regelmæssige aktiviteter ganske hurtigt efter fedtsugning, da indsnittene er mindre end 1 cm hver, og risikoen for kirurgiske komplikationer er meget lav.\nhvor lang tid tager fedtsugningskirurgien?\noperationens varighed afhænger af omfanget af operationen og mængden af kropsfedt, der skal suges ud. For at sætte det i tal, kan fedtsugning vare fra en til flere timer.\nEr Fedtsugning Smertefuldt?\nanæstesi administreres under proceduren. Som et resultat vil du ikke føle nogen smerte under en fedtsugningsbehandling. Derudover vil medicin blive ordineret for at minimere smerter efter operationen.\nvender fedt tilbage efter fedtsugningskirurgi?\nJa, det er muligt. Fordi fedtceller faktisk fjernes under fedtsugning, forbliver meget få fedtceller i de behandlede områder. Hvis du træner og opretholder en sund kost, vil resultaterne af din fedtsugningsprocedure vare så længe alder og andre sådanne faktorer ikke tager deres vejafgift.\nhvad vil være det mulige resultat af fedtsugningsproceduren?\ndu vil sandsynligvis bemærke resultaterne kort efter operationen, men den sande forbedring vil ikke være tydelig før cirka 6 måneder, når al hævelse er aftaget. De fjernede fedtceller vokser ikke tilbage, men det er vigtigt at følge en sund kost og regelmæssig motion, da det er muligt for de resterende celler at vokse.\nHvad Er Fedtsugning I Underbenet?\nfedtsugningsprocedure i underbenet udført under knæene. Proceduren kan udføres på et eller begge ben. Proceduren har det samme mål som den samlede fedtsugning af ben, mere specifikt fjernelse af vedvarende fedt fra målrettede områder.\nkan jeg få fedtsugning på lår og arme?\nJa, metoden kan bruges til behandling af lår, arme, mave og ankler. Almindeligvis er der en udbulning af fedt lige under knæet. I betragtning af placeringen af dette fedt kan patienter have svært ved at fjerne dette fedt gennem kost og motion.\nBook din gratis online fedtsugningskonsultation med Dr. Atta-ul-hak\nDr. Han er en af de mest kendte og mest kendte i verden. Han er certificeret og medlem af Pakistan Association of Plastic Surgeons og Pakistan Medical and Dental Council.Han har over 15 års erfaring med fedtsugningskirurgi. Vi tilbyder gratis online konsultation. For at finde ud af mere om fedtsugning eller omkostninger ved fedtsugning eller for at booke en konsultation med din specialistkirurg bedes du ringe til +92 321-5847076 eller bruge vores fedtsugning online kontaktformular. Hvis du kontakter os fra ud af Lahore, Karachi, eller Islamabad sørg for at kontakte os, før du kommer til vores klinik, fordi vi vil setup passende tid til din udnævnelse.


NICKELODEON STARS: THEN & NOW - BERØMTHEDSNYHEDER\nVigtigste Berømthedsnyheder Nickelodeon Stars: Then & Now\nNickelodeon startede i slutningen af 70'erne som den første kabelkanal for børn, og i de 40+ år siden er den vokset til at være en favorit i hjemmet. Fra Nick Jr. til TeenNick til Nick at Night udviklede kanalen sig til underholdning for alle aldre. I betragtning af kanalens lange historie er der en rig liste over stjerner, der har fået deres start på Nickelodeon.\nDer spænder fra førende komikere, som senere vil slutte sig til rollebesætningen Saturday Night Live til teenager heartthrobs, der stjal hjerter rundt om i verden, viser som Alt det, Zoey 101 og iCarly producerede ikoniske stjerner, masser af god komedie og mindeværdige råd, der følger os for evigt. (Undervurder aldrig styrken i et hovedbånd ... Tak, Clarissa Darling!)\nMens mange har været ret aktive i berømmelsens verden - Ariana Grande, Nick Cannon og Emma Roberts, for at nævne nogle få - må vi ikke glemme alle vores yndlingsstjerner, der tidligere valgte at forlade rampelyset.\nNedenfor skal du tjekke Nickelodeon-stjerner gennem årene og prøve at modstå trangen til at skrige, OMG, jeg har glemt dem!\nhvordan ser drake bell ud nu\ndisney liv og maddie cast\nshake it up spiseforstyrrelse joke\ner liv og maddie spillet af en person\nhvordan man får billetter til grammys 2019\nethan og grayson dolan house


Globetrotter 2017: Palæstina\nGlobetrotter 17 Palæstina\nEr du mellem 16 og 20 år? Vil du se, hvordan det er at være ung et andet sted på jorden, der ofte bliver beskrevet som konfliktfyldt? Vil du have vilde oplevelse med jævnaldrende unge fra både Danmark og Palæstina?\nFra DKK 5.300\nTag med Globetrotter til Israel og Palæstina\nRejsen vil være med til at give dig perspektiver i en kompleks og konfliktfyldt situation. Du får mulighed for, med egne øjne og på egen krop, at se og opleve, hvordan en konfliktfyldt hverdag med alt fra checkpoints og soldater til oliventræskampagner, eksotiske markeder og falafler kan håndteres.\nSammen med andre unge fra Danmark og Palæstina vil du udforske, udveksle erfaringer og lære om og opleve frivillighed, ledelse, gruppedynamikker og dialog i en anden kulturel kontekst.\nProgrammet er spækket med oplevelsesrige programpunkter, hvor vi bl.a skal se religiøse steder og turistattraktioner i Betlehem og Jerusalem, blive vist rundt og få fortællinger fra lokale guider, opleve den splittede by Hebron og erfare, hvordan YMCA arbejder og fungerer et andet sted i verden.\nAlt sammen oplevelser, hvor vi har muligheden for at forstå nogle af de problematikker, der findes i det problemfyldte område, men også se nogle af de spirende projekter, der kan vidne om, at der er håb forude, og hvor samarbejde, tolerance og fred er i centrum.\nKom hjem med nye erfaringer og perspektiver\nPå turen får du mulighed for at opleve, hvordan YMCA/YWCA (KFUM og KFUK) som verdensomspændende organisation kan være med til at skabe mening i en kulturelt anden sammenhæng. På rejsen vil du opleve forskellige former for frivillighed, der kan være med til at inspirere, så du selv kan finde ud af, hvad netop du brænder for, og hvilke muligheder KFUM og KFUK har for dig for at blive engageret i en lokal, national eller international kontekst.\nAt du kommer hjem med løsningen på en flere hundrede år gammel konflikt, er ikke et mål for denne tur, - men at du vil blive udfordret, provokeret, styrket og en masse erfaringer og perspektiver rigere, kan vi garantere!\nFor at blive klædt på til rejsen og lære dine rejseledere og medrejsende at kende, inden du tager afsted, vil der være en obligatorisk forberedelsesweekend. Ligeledes vil der efter rejsen være en weekend, hvor nogle af alle de tanker, der blev sat i gang på rejsen er kommet lidt på afstand og kan blive vendt, og der vil være mulighed for at finde konkrete projekter i KFUM og KFUK, hvor dine idéer og kræfter kan komme i spil.\nForberedelsesweekend den 26.-28. maj 2017\nRejse til Israel/Palæstina den 2.-11. juli 2017\nOpsamlingsweekend d. 25.-27. august 2017\nRejsen koster 5.300 kr., og hvis det kniber med knasterne, så er vi sikre på, at din lokalforening, Y's Men, Lions Club eller andre flinke mennesker gerne vil støtte din tur økonomisk.\nSkriv endelig til os med spørgsmål\nFå besøg af en globetrotter